Måsefamilien

Måsefamilien, Laridae, er ein biologisk familie av måsar, terner og saksenebbar som tilhører ordenen vade-, måse- og alkefuglar. Artane i familien førekjem over heile verda, men i liten grad ved Antarktis. Mange artar i familien er kystfuglar, men nokre artar lever i innlandet, i elvar, innsjøar og på våtmarker, men somme er òg periodevis knytt til menneske. Dei to måsane i slekta Rissa, krykkje og raudfotkrykkje, samt sabinemåse kan treffast på opent  hav.

Artane i denne familien har symjehud på føtene og nebbet manglar cere, vokshud på overnebbet. Nasebora er på eller over midten av nebbet. Horndekket på nebbet er ikkje delt slik som hos stormfuglar. I absolutt eit fleirtal av artane er kjønna like. Fjørdrakta hos dei fleste artene av terner og måsar er vanlegvis hovudsakleg kvit og grå med innslag av svart, men somme har mørke fjørdrakter. Sommardrakter vil ofte avvike frå vinterdrakta. Ungfuglar har varierande grad av spraglete brun og grå fjørdrakt.

 Oversyn over slekter 
mini|høgre|Ørkenmåse, Leucophaeus modestus
mini|høgre|Dvergterne, Sternula albifrons
mini|høgre|Langnebbterne, Thalasseus elegans
mini|høgre|Inkaterne, Larosterna inca
mini|høgre|Kaliforniasvartbak, Larus occidentalis
Måsefamilien (Laridae), underfamiliar og slekter i rekkjefølgje etter IOC World Bird List V13.1, 2023, med norske artsnamn etter Norske navn på verdens fugler. Underfamiliar er etter HBW and BirdLife Taxonomic Checklist.

Anoinae, noddyar
Slekt Anous, fem tropiske noddyar, verdsomspennande distribusjon

Gyginae, silketerne
Slekt Gygis,  silketerne, Gygis alba, lita, kvit terne med utbreiing på øyar i tropiske hav

Larinae, måsar
Slekt Creagrus, svalestjertmåse, Creagrus furcatus, endemisk for Galapagosøyane
Slekt Rissa, krykkje langs kystar av nordlege Atlanterhavet og Stillehavet, samt raudfotkrykkje i Beringhavet
Slekt Pagophila,  ismåse, Pagophila eburnea, sirkumpolar i Arktis, på pakkis eller ved kanten
Slekt Xema,  sabinemåse, Xema sabini, sirkumpolar i Arktis
Slekt Chroicocephalus, elleve relativt små måsar, dei fleste med hette. Slekta er vidt distribuert i alle verdsdelar unntatt Antarktis
Slekt Hydrocoloeus,  dvergmåse, Hydrocoloeus minutus, oppstykka leveområde i Eurasia inkludert vestlege og sørlege Europa. Avgrensa i N-Amerika
Slekt Rhodostethia,  rosenmåse, Rhodostethia rosea, lever i arktis, nordlege Amerika, Grønland og nordaustlege Sibir 
Slekt Leucophaeus, fem  måseartar i «den nye verda», fleire med relativt mørk fjørdrakt
Slekt Ichthyaetus, seks måsar i  «den gamle verda»
Slekt Larus, 24 store kvithovuda måsar, vidt spreitt, dei fleste på den nordlege halvkula, alle dei vanlege måseartane i Noreg er Larus-måsar: svartbak, sildemåse, gråmåse, fiskemåse

Rynchopinae, saksenebbar
Slekt Rynchops, tre artar saksenebbar, terneliknande fuglar i tropisk og subtropisk Amerika, Afrika og Sør-Asia

Sterninae, terner
Slekt Gelochelidon, to store terner: sandterne, G. nilotica er sirkumpolar  og sumpsandterne, G. macrotarsa finst i Australia
Slekt Hydroprogne,  rovterne, Hydroprogne caspia, nest største ternearten, sirkumpolar nær tropane, hekkar i tempererte område
Slekt Thalasseus, åtte terneartar med fjørtopp, verdsomspennande utbreiing, inkluderer splitterne
Slekt Sternula, sju artar av små terner
Slekt Onychoprion, fire tropiske artar, fleire med mørk overside, ein art beringterne hekkar langs kysten av Alaska og Nordaust-Sibir
Slekt Sterna, 13 vidt spreidde artar typiske terner, inkluderer raudnebbterne, makrellterne, rosenterne
Slekt Chlidonias,  ferskvassartar, fire svartterner med mørke område i fjørdrakta, og ei lysare, maoriterne
Slekt Phaetusa,  tjukknebbterne, Phaetusa simplex, ei stor terne i og rundt Amazonasbassenget
Slekt Larosterna,  inkaterne, Larosterna inca, ei mørk terne ved kysten av Chile og Peru

 Kjelder 
Denne artikkelen bygger på «Måsfåglar» frå ,  den 30. november 2014.  

 Referansar 

 Bakgrunnsstoff